Imaam Nawawi waa imaamkii xaafidka ahaa ee Muxyiddiin Abuu Zakariya Yaxya bin Sharafuddiin bin Muriyi bin Xasan bin Xuseyn bin Muxammed bin Jumcah bin Xazaam Alnawawi Alshaaficiyi Aldimishqiyi ee ku magac dheeraa Imaam Nawawi (Muxaram 631-676H / 1255-1300M), Wuxuu ka dhashay qoys wanaagsan oo ku noolaa Nawa, oo ah tuulo u dhow magaalada Dimishiq. Meeshaas buuna ku qaatay caruurnimadiisa oo uu ku qaan gaaray kuna xafiday Qur'aanka kariimka ah, Macallin Marashi, oo ah caalim ku noolaa Nawa, wuxuu yiri: 'Waxaan ku arkay Sheekh Nawawi tuulada Nawaa isagoo 10 jir ah. Wiilasha kale ee la da'da waxay ku qasbi jireen inuu la ciyaaro, laakiin sheekhuu ma uusan jeclaan jirin inuu la ciyaaro. Wuxuu ku howlaan jiray waxbarashadiisa..Haddii ay wiilasha ku qasbaan inuu la ciyaaro sheekhu waxaa dhici jirtay arintaa siduu uga xun yahay iyo in laga mashquuliyo waxbarashadiisa inuu ilmeeyo'. Wuxuu intaa ku daray macalin Marakash: 'Waxaan bilaabay in aan jeclaado Imaam Nawawi wixii ka bilowday waqtigaa. Imaam Nawawi wuxuu wax ka bartay cilmiga xadiiska muxadasiin horseedku ahaa cilmiga xadiiska waqtigaa, fiqigana wuxuu ka bartay culimo waawayn. Macallimiintii uu wax ka bartay way badnaayeen, waxaana ka mid ahaa: 1.